Suchinthana/ta-wikipedia huggingface dataset:
இராசசுதான் சர்வதேச நாட்டுப்புறக் கலைத் திருவிழா

இராசஸ்தான் சர்வதேச நாட்டுப்புறக் கலைத் திருவிழா (அல்லது ஜோத்பூர் நாட்டுப்புறக் கலைத் திருவிழா) (Rajasthan International Folk Festival) என்பது பாரம்பரிய நாட்டுப்புற இசை மற்றும் கலைகளை ஊக்குவிக்க ஏற்பாடு செய்யப்பட்டு ராஜஸ்தான் மாநிலத்தின்  ஜோத்பூர் மெஹ்ரன்கார்ஹ் கோட்டையில் நிகழ்த்தப்படும் வருடாந்திர இசை மற்றும் கலைத் திருவிழா ஆகும்.

வரலாறு 
அக்டோபர் 2007 இல் மெஹ்ரான்கர் அருங்காட்சியக அறக்கட்டளை மற்றும் ஜெய்ப்பூர் விராசாத் அறக்கட்டளை இணைந்து இலாப நோக்கற்ற கூட்டாக இந்த விழா முதன்முதலில் ஏற்பாடு செய்யப்பட்டது. திருவிழா ஆண்டின் பெளர்ணமியின் நாளுடன் பொருந்தக்கூடிய விதமாக (இது வட இந்தியாவில் ஷரத் பூர்ணிமா என்றும் அழைக்கப்படுகிறது) தீர்மானிக்கப்படுகிறது. திருவிழாவின் தலைமை புரவலர் மகாராஜா காஜ் சிங் ஆவார். திருவிழா மெஹ்ரான்கர் கோட்டையிலும் அதைச் சுற்றியும் ஏற்பாடு செய்யப்பட்டுள்ளது.

நிகழ்ச்சி திட்டமிடல் 
இந்தியா மற்றும் உலகத்தைச் சேர்ந்த அனைத்து நாட்டுப்புற கலைஞர்கள் மற்றும் இசைக்கலைஞர்களுக்கு திறந்த மேடை வழங்க இந்த விழா திட்டமிடப்பட்டுள்ளது. இந்த விழாவில் ராஜஸ்தான் மற்றும் பிற இடங்களைச் சேர்ந்த சுமார் 250 இசைக்கலைஞர்கள் மற்றும் கலைஞர்கள் கலந்து கொள்கின்றனர்.

சர்வதேச கவனம் 
இந்த விழாவை ஐக்கிய நாடுகள் கல்வி, அறிவியல், பண்பாட்டு நிறுவனம் "படைப்பாற்றல் மற்றும் சீரான வளர்ச்சிக்கான மக்கள் மேடை" என்ற அங்கீகாரத்தை அளித்து ஆதரிக்கிறது. 2012 மற்றும் 2013 ஆம் ஆண்டுகளில், சாங்லைன்ஸ் என்ற பருவ இதழ் இவ்விழாவினை சர்வதேச அளவில் சிறந்த 25  விழாக்களில் ஒன்றாகக் கருதியது.

2013 ஆம் ஆண்டு நிகழ்வு 
2013 ஆம் ஆண்டு கலை விழாவில் கருப்பொருள் மெஹ்ரன்கர் கோட்டையின் பண்டைய வரலாறற்றை மையமாகக் கொண்டமைந்தது.  டைம் (இதழ்)  இந்தக் கோட்டையை ஆசியாவின் சிறந்த கோட்டையாக தேர்வு செய்தது. இந்த ஆண்டின் சிறப்பு நிகழ்ச்சிகளில் ஆப்கானிஸ்தான் ரூபாப் வாத்தியக் கலைஞர் தாவூத் கான் சடோசாய் கலந்து கொண்டார். மேலும் மார்வாரின் மங்கானியாரின் கலாச்சாரம் பற்றிய அமர்வுகள், தில்ஷாத் கானுடன் ராஜஸ்தானிய கலைஞர்கள் மற்றும் மனு சாவோ ஆகியவை அடங்கும்.  ராஜஸ்தானி, நோர்டிக், பிரித்தானிய, மேற்கு ஆசிய மற்றும் ஆஸ்திரேலிய கலைஞர்களிடையேயான பக்தி இசை நிகழ்ச்சிகள் மற்றும் கூட்டு இசை நிகழ்வுகள் முதல், ஆவணப்படத் திரையிடல்கள் வரை, விழாவில் பலவிதமான நிகழ்ச்சிகள் நிகழ்த்தப்பட்டன. ஜாஸ் பாடகரான ஜெப் லாங் மற்றும் கிடார் இசைக்கலைஞரான ஆசின் லங்கா, தபேலா இசைக்கலைஞரான பாபி சிங் மற்றும் கர்த்தால் இசைக்கலைஞர் பங்கார் மங்கானியார் ஆகியோரைக் கொண்டு ஒரு இசைக்கதம்ப நிகழ்ச்சி போன்றவையும் நடத்தப்பட்டன. மேலும், 'ஜகாஜி மியூசிக்' மற்றும் 'பைதேசியா இன் பாம்பே' என்ற இரண்டு குறு ஆவணத்திரைப்படங்களும் திரையிடப்பட்டன.

2015 ஆம் ஆண்டு நிகழ்வு 
ஜோத்பூர் ஆர்ஐஎஃப்எஃப் தனது ஒன்பதாவது நிகழ்வை அக்டோபர் 23 முதல் 27 வரை கொண்டாடியது. இந்த ஆண்டு கிராமி விருது வென்றவர்கள் வெளட்டர் கெல்லர்மேன் மற்றும் யோசி ஃபைன் ஆகியோர் தங்கள் இசைநிகழ்ச்சிகளை நிகழ்த்தினர்.இராஜஸ்தான் நாட்டுப்புறக் கலைகள் மட்டுமல்லாது ஆப்பிரிக்க இசை, ஜாஸ் போன்றவைகளையும் கொண்டிருந்தது. இந்த விழாவானது மெஹ்ரான்கார் கோட்டையின் பல்வேறு முற்றங்களில் நடத்தப்பட்டது. முழு நிலவு நாளில் நிலவு உதயத்திலிருந்து நள்ளிரவைக் கடந்து சூரிய உதயம் வரை இசை மட்டுமே பார்வையாளார்களின் பேசுபொருளாக இருந்தது. இந்த நிகழ்வில் பிரேசில், பின்லாந்து, கானா, இசுரேல், இசுகாட்லாந்து, தென் ஆப்பிரிக்கா, இசுபெயின் மற்றும் இந்திய இசைக்கலைஞர்கள் மற்றும் நிகழ்த்துக் கலை கலைஞர்கள் தங்கள் கலை வடிவத்தின் மூலமாக கலாச்சாரங்களின் சங்கமத்தை ஏற்படுத்தினர்.

குறிப்புகள் 

இந்திய இசை
மும்தாஜ் பேகம்

'Momtaz Begum
மும்தாஜ் பேகம் (Momtaz Begum) (பிறப்பு : 1974 மே 5) ஒரு வங்காளதேசப் பாடகரும் மற்றும் 2014 முதல் மணிக்கஞ்ச் -2 தொகுதியைச் சேர்ந்த வங்காளதேச நாடாளுமன்றத்தின் உறுப்பினரும் ஆவார்.  மேலும் இவர் " தி மியூசிக் குயின் " என்று குறிப்பிடப்படுகிறார். நாற்பதாண்டுகளாக தனது வாழ்க்கையில் 700 பாடல்களைப் பதிவு செய்துள்ளார். மும்தாஜ் வங்காளதேசம், ஐக்கிய இராச்சியம் மற்றும் அமெரிக்கா  போன்ற இடங்களில் இசை நிகழ்ச்சிகளை நடத்தியுள்ளார். இவர் வங்காளதேச புலம்பெயர் சமூகங்களுக்காக, குறிப்பாக லண்டனில், பைஷாகி மேளாவின் போது மிகவும் பிரபலமான பல நிகழ்வுகளை நிகழ்த்தியுள்ளார் 

ப்ரியா துமி சுகி ஹூ (2004) என்ற திரைப்படத்திற்காக சிறந்த பெண் பின்னணி பாடகருக்கான வங்காளதேச தேசிய திரைப்பட விருதை பேகம் வென்றுள்ளார்.

ஆரம்ப கால வாழ்க்கை 
பேகம் 1974 மே 5 அன்று   மணிகஞ்ச் மாவட்டத்தில் உள்ள சிங்கேரில் உள்ள ஜாய்மொண்டாப் என்ற கிராமத்தில் பிறந்தார். இவர் தனது குழந்தை பருவத்தின் பெரும்பகுதியை தனது தந்தை மோது பாயதியிடமிருந்து பாடகராக பயிற்சி பெற்றார். இவரது மற்ற ஆசிரியர்கள் மற்றும் வழிகாட்டிகளில் மட்டால் ரசாக் திவான் மற்றும் அப்துர் ரசீது சோர்கர் ஆகியோர் அடங்குவர்.

பேகமின் இசையின் தொடக்கம் இவரது ஆரம்ப வயதிலேயே நிகழ்ந்தது. இவர் தனது தந்தையுடன் நிகழ்ச்சிக்குச் சென்றபோது ஒரு குழந்தையாகவே இருந்தார். முதலில் பார்வையாளராகவும், விரைவில் ஒரு சக நிகழ்ச்சியாளரானப் பிறகு. மர்பதி, போய்தோகி, மற்றும் முர்சிடி போன்ற இசை நிகழ்ச்சிகளை இவர் நிகழ்த்தினார்.

தொழில் 
ஆரம்பத்தில் பேகமின் வெளியிடப்பட்ட இசைத்தொகுப்புகள் முழுவதுமாக தனது சொந்த தயாரிப்பாகவே இருந்தது. இவை பிரபலமடைந்தபின், தயாரிப்பாளர்களால் மேலதிக பதிவுகளைச் செய்ய இவர் ஒப்பந்தம் செய்யப்பட்டார். இருப்பினும் இவரது கட்டணம் வழக்கமாக மிகக் குறைவாகவே இருந்தது. மேலும் இவை நன்றாக விற்கப்படாவிட்டால் இது திருப்பிச் செலுத்தப்பட வேண்டும் என்று ஒப்பந்தம் விதிக்கப்பட்டது. இருப்பினும், இவரது இசைப் படைப்புகள் உடனடியாக விற்கப்பட்டன. மிகக் குறுகிய காலத்திற்குள், இவர் தன்னை மிகவும் பரபரப்பானவராக்கிக் கொண்டார். பெரும்பாலும் ஒரு நாளைக்கு இரண்டு பாடல்களைப் பதிவு செய்தார். வங்காளதேச நாளேடான டெய்லி ஸ்டாருக்கு அளித்த பேட்டியில் இவர் கூறியதாவது: "பாடல் பதிவுக்கு சில நிமிடங்களுக்கு முன்பே என்னிடம் பாடல் மற்றும் இசை தடங்களை ஒப்படைப்பர்கள். ஒத்திகைக்கு எந்த நேரமும் இல்லை, நான் அதை ஒரே நேரத்தில் பதிவு செய்ய வேண்டியிருந்தது" என்றார். இவரது இசைத் தொகுப்புகளில் ரிட்டர்ன் டிக்கெட், அசோல் போய்தோகி, முர்ஷைடர் தாலிம் மற்றும் ரோங்கர் பஜார்  போன்றவை அடங்கும்.

பேகம் 2014இல் மாணிக்கஞ்ச் -2 தொகுதியிலிருந்து நாடாளுமன்றத்திற்கு தேர்ந்தெடுக்கப்பட்டார்.

தொண்டு பணி 
பேகம் தனது சொந்த கிராமமான ஜாய்மொண்டோப்பில் உலகளவில் கண் நோய்களைக் குணப்படுத்துவதில் அதன் திட்டங்கள் கவனம் செலுத்தும் ஒரு சர்வதேச இலாப நோக்கற்ற அரசு சாரா அமைப்பான ஆர்பிஸ் இன்டர்நேஷனலின் ஆதரவுடன் 50 படுக்கைகள் கொண்ட மொம்தாஸ் கண் மருத்துவமனையை நிறுவினார். வறுமை காரணமாக கண்புரை அறுவை சிகிச்சை செய்ய முடியாததால் கண்பார்வை இழந்த இவரது தந்தை மோது போயதியின் நினைவாக இந்த மருத்துவமனை நிறுவப்பட்டது.

குறிப்புகள்

வெளி இணைப்புகள் 
Cover Story - Momtaz - The Music Queen The Daily Star
Singer Momtaz Speaks to VOA (26-May-2006) வாய்ஸ் ஆஃப் அமெரிக்கா, Washington.
Momtaz  BanglaMusic.com

1974 பிறப்புகள்
வாழும் நபர்கள்
கிளின்ட் பார்டன்

கிளின்ட் பார்டன் (வில்லாளன்) என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய ஒரு கற்பனை மீநாயகன் கதாபாத்திரம் ஆகும். இந்தக் கதாபாத்திரத்தை ஸ்டான் லீ மற்றும் டான் ஹெக் ஆகியோர் உருவாக்கினர்கள். கிளின்ட் பார்டனின் முதல் தோற்றம் செப்டம்பர் 1964 இல் டேல்ஸ் ஆப் சஸ்பென்ஸ் #57 இல் இருந்து தோற்றுவிக்கப்பட்டது. அதன் பிறகு ஏப்ரல் 1969 இல் அவென்ஜர்ஸ் #63 இணைக்கப்பட்டார். அன்றிலிருந்து இவர் அணியின் முக்கிய உறுப்பினராக இருந்து வருகிறார். "எல்லா நேரத்திலும் சிறந்த 100 காமிக் புத்தக ஹீரோக்களில்" பட்டியலில் அவர் 44வது இடத்தைப் பிடித்தார்.

மார்வெல் திரைப் பிரபஞ்சம் இந்த கதாபாத்திரத்தை நடிகர் ஜெரமி ரெனர் மூலம் தோர் சிறப்புத் தோற்றம்  (2011), தி அவேஞ்சர்ஸ் (2012), அவெஞ்சர்ஸ்: ஏஜ் ஆஃப் அல்ட்ரான் (2015),  கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்துள்ளார்.

மேற்கோள்கள்

வெளியிணைப்புகள் 
 
 Clinton Barton (Earth-616) at the Marvel Database Project
 Hawkeye (comic book character) at Comic Vine
 
 
 
 

1964 வரைகதை கதாபாத்திரங்கள்
மார்வெல் வரைகதை மீநாயகன்கள்
அமெரிக்க மீநாயகன்கள்
ஸ்டான் லீ உருவாக்கிய கதாபாத்திரங்கள்
டான் ஹெக் உருவாக்கிய கதாபாத்திரங்கள்
மீநாயகன் திரைப்பட கதாபாத்திரங்கள்
மார்வெல் வரைகதை திரைப்பட கதாபாத்திரங்கள்
ஆர்க்டைட்டு

ஆர்க்டைட்டு (Arctite ) என்பது Na2Ca4(PO4)3F  என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். வடக்கு உருசியாவின் கோலா தீபகற்பத்தில் இக்கனிமம் காணப்படுகிறது. நிறமற்றும், ஒளிபுகும் தன்மையும், கண்ணாடித் தன்மையும் கொண்ட ஆர்க்டைட்டு மோவின் அளவுகோலில் 5 என்ற கடினத்தன்மை மதிப்பும் 3.13 என்ற ஒப்படர்த்தி மதிப்பும் கொண்டுள்ளது. முக்கோணப் படிகத் திட்டத்தில் சரியான சமப்பிளவு கட்டமைப்பில் இது காணப்படுகிறது . இயற்கையாகத் தோன்றும் தலைகீழ்பெரோவ்சிகைட்டு கட்டமைப்பு கொண்ட கனிமம் என்றும் கருதப்படுகிறது.  
பொதுவாக தெனார்டைட்டு, உம்பைட்டு, லோமோனோசோவைட்டு, நாட்டிசைட்டு, ஏகிரைன் போன்ற கனிமங்களுடன் சேர்ந்து இது கிடைக்கிறது .. பன்னாட்டு கனிமவியல் சங்கம் ஆர்க்டைட்டு  கனிமத்தை Arc என்ற குறியீட்டால் அடையாளப்படுத்துகிறது.

மேற்கோள்கள் 

Webmineral data

பாசுப்பேட்டு கனிமங்கள்
முக்கோணவமைப்புக் கனிமங்கள்
மரிகிட்டா (நடனக் கலைஞர்)

மரிகிட்டா (Mariquita) (1838-1922) அடிக்கடி மேடம் மரிகிட்டா  என குறிப்பிடப்படும் இவர்  அல்சீரியாவில் பிறந்த நடனக் கலைஞராவார். 1870 களில் இருந்து 1920 வரை பாரிஸில் உள்ள பல்வேறு அரங்குகளில் வெற்றிகரமான நடன நிகழ்ச்சிகளை நிகழ்த்திய நடன இயக்குநரும் மற்றும் பாலே நடன ஆசிரியரும் ஆவார்.

சுயசரிதை 
அல்சீரியாவின் ஆமலே அருகே ஒரு நீரூற்றுக்கு அருகில் ஒரு சிறு குழந்தையாக ஒரு பெண் நடனக் கலைஞரால் மரிகிட்டா கண்டுபிடிக்கப்பட்டதாகக் கூறப்படுகிறது. இவர் படிப்பதற்கு முன்பே நடனமாடக் கற்றுக்கொண்டார். இவர் 1840களில் பாரிஸுக்கு வந்தார். பின்னர் தீட்ரே டி லா கைதே, போலீஸ் பெர்கெர் மற்றும் ஓபரா காமிக் ஆகியவற்றில் நடன இயக்குனராகவும் மற்றும் பாலே ஆசிரியராகவும் ஆனார். லியான் தி பூகி, எமிலீன் தி அலெனான், ரெஜினா பேடெட் மற்றும் லா பெல்லி ஓடெரோ உள்ளிட்ட பல நிகழ்ச்சி நடனக் கலைஞர்களுக்கு இவர் பயிற்சி அளித்துள்ளார். 19ஆம் நூற்றாண்டின் பிற்பகுதியில் பாரிஸின் மிகவும் பிரபலமான நடன பயிற்றுவிப்பாளர்களில் ஒருவரான இவர் 1845 ஆம் ஆண்டில் தீட்ரே தெஸ் பனாம்புலஸில் தனது முதல் நடன நிகழ்ச்சியில் அறிமுகமானார்.

பயிற்சி
1898ஆம் ஆண்டில் ஓபரா காமிக்கில் பாலே ஆசிரியரான ஆல்பர்ட் கேரி  என்பவரிடம்  பயிற்சியில் மரிகிட்டா தன்னை ஈடுபடுத்திக் கொண்டார். அங்கு இவர் 1920 வரை இருந்தார். 60 நடன நிகழ்ச்சிகளை உருவாக்கினார். அதே நேரத்தில் போலிஸ் பெர்கேரில் நடன இயக்குநராகவும் தனது பங்கைத் தொடர்ந்தார். "ஒவ்வொரு காலகட்டத்திலும் ஒவ்வொரு நாட்டிலிருந்தும் நடனங்கள் அவருக்குத் தெரியும்" என்று இவரது பயிற்சியாளர் கேரி தெரிவித்தார். பிரெஞ்சு நடனக் கலைஞரான கிளியோ டி மெரோட்டின் என்பவரின் கூற்றுப்படி, இவரது உருவம் சிறிய அளவாக இருந்தபோதிலும், இவர் ஒரு பிரமாண்டமான மற்றும் தோற்றத்தில் ஈர்க்கக்கூடிய உருவமாக இருந்தார். எப்போதும் தனது உயரத்தைக் குறைக்காதபடி நேராக நிற்கிறார். இவர் எங்கு சென்றாலும், தன்னுடன் அவரது ஒரு கைப்பிடி கொண்ட ஒரு ஜோடி கண்ணாடியான லோர்னெட்டையும்  விசிறியையும் வைத்திருந்தார். இவர் எப்போதும் விசிறியை தனது வலது கையில் வைத்திருந்தார். அதை ஒரு நடத்துனரின் தடியாகப் பயன்படுத்தினார்.

நடன இயக்குநர் 

1900 நவம்பர் 12 வரை நடைபெற்ற எக்ஸ்போசிஷன் யுனிவர்செல் என்ற உலக கண்காட்சியில் உள்ள பாலிஸ் தி லா நடனத்தில் நடன இயக்குநராக நியமிக்கப்பட்டார். இவர் 1920 ஏப்ரல் 16, அன்று தனது நடன நிகழ்ச்சிகளிலிருந்து ஓய்வு பெற்றார். அந்தக் காலத்தின் முன்னணி கலைஞர்கள் கலந்து கொண்ட ஒரு மாலை வேளைக்குப் பிறகு, 70 ஆண்டுகளுக்கும் மேலாக ஒரு நிகழ்த்தி வந்த நடனத் தொழிலை முடித்துக் கொண்டார். இவரது திறமை பொதுவாக கவர்ச்சியான மற்றும் கற்பனையானது. ஆனால் இவரது வாழ்க்கையின் முடிவில் இவர் பாஸ்க் மற்றும் கிரேக்க நடனங்கள் உட்பட மிகவும் சிக்கலான நடைமுறைகளை அறிமுகப்படுத்தினார்.

நடன அமைப்பு 
மரிகிட்டா பின்வரும் நிகழ்ச்சிகளை நடனமாடியதாக பதிவுகள் உள்ளன: 
தனது நீண்ட நடன வாழ்க்கையில் இவர் பல்வேறு திரைப்பட தயாரிப்புகளில் பங்கேற்றார். இருப்பினும் இவரது சிறப்பு நேரடி செயல்திறன் 1941 ஆம் ஆண்டில், பிளாஸ்கோ இபீஸின் புதினத்தை அடிப்படையாகக் கொண்ட ஒரு திரைப்படமான பிளட் அண்ட் சாண்ட் என்பதில் நடனமாட ஒப்பந்தம் செய்யப்பட்டார்.

குறிப்புகள் 

1922 இறப்புகள்
1838 பிறப்புகள்
ஜூலியட் பிரௌஸ்

ஜூலியட் அன்னே பிரௌஸ் (Juliet Anne Prowse) (பிறப்பு: 1936 செப்டம்பர் 25 - இறப்பு: 1996 செப்டம்பர் 14) இவர் ஒரு நடனக் கலைஞர் ஆவார். இவரது நாற்பதாண்டு கால நடன வாழ்க்கையில் மேடை, தொலைக்காட்சி மற்றும் திரைப்படம் ஆகியவையும் அடங்கும். இவர் தென்னாப்பிரிக்காவில் வளர்ந்தார். அங்கு இவரது குடும்பம் இரண்டாம் உலகப் போருக்குப் பிறகு குடியேறியது.

ஆரம்ப கால வாழ்க்கை 
பிரித்தானிய இந்தியாவின் மும்பையில் ஒரு ஆங்கில தந்தை மற்றும் தென்னாப்பிரிக்க தாய்க்கு பிரௌஸ் பிறந்தார். 3 வயதாக இருந்தபோது இவரது தந்தை இறந்த பிறகு, இவரது தாயார் இவருடன் தென்னாப்பிரிக்காவுக்குத் திரும்பினார். அதற்குப் பின்னர் ஒரு வருடம் கழித்து, நான்கு வயதில் நடனம் படிக்கத் தொடங்கினார்.

தனது இருபதுகளின் ஆரம்பத்தில், இவர் பாரிஸில் உள்ள ஒரு விடுதியில் நடனமாடியபோது, ஒரு திறமையான முகவரால் அடையாளம் காணப்பட்டார். இறுதியில் வால்டர் லாங் என்ற இயகுநரின் கேன்-கேன் (1960) என்ற திரைப்படத்தில் கிளாடின் என்ற பாத்திரத்தில் நடிக்க ஒப்பந்தம் செய்யப்பட்டார். இந்த ஒப்பந்தம் மூலம் இவர் ஏற்கனவே ஹாலிவுட்டுக்குச் செல்வதற்கான சில வாய்ப்புகளை இழந்திருந்தார். ஆனால் இறுதியில் ஸ்பெயினில் ஒரு நிகழ்ச்சியை நிறுத்தி விட்டு இவர் இந்த படத்திற்காக அமெரிக்கா செல்ல பயணம் செய்தார்.

தொழில் 
1959ஆம் ஆண்டில் கேன்-கேன் படப்பிடிப்பின் போது தான் அவர் சர்வதேச கவனத்தை ஈர்த்தார்.சோவியத் தலைவர் நிகிதா குருஷ்சேவ் படத்தின் தொகுப்பை பார்வையிட்டார். பிரௌஸ் உருசிய தலைவருக்கு ஒரு நடனத்தை நிகழ்த்திய பின்னர், அவர் இவரது நடனம் ஒழுக்கக்கேடானதென அறிவித்தார். இந்த விமர்சனம் அமெரிக்காவில் இவருக்கு கணிசமான கவனத்தை கொண்டு வந்தது. இங்கிருந்து, இவரது வாழ்க்கை துரிதப்படுத்தப்பட்டது.

திரைப்படம் மற்றும் தொலைக்காட்சி 
கேன்-கேன் தொகுப்பில் அமெரிக்க பாடகர், இசைக்கலைஞர், நடிகர், மற்றும் திரைப்படத் தயாரிப்பாளருமான பிராங்க் சினாட்ரா என்பவரை சந்தித்தார். டைம் பத்திரிகை திரைப்படத்தை மிகவும் நன்றாக மதிப்பிடவில்லை. ஆனால் பிரௌஸை அதில் மிகச் சிறந்த நடிகை என்று அறிவித்தது:  இவர் சினாட்ரா மற்றும் பிற குறிப்பிடத்தக்க பாடர்களான எலா ஃபிட்ஸ்ஜெரால்ட், பீட்டர் லாஃபோர்ட், ஹெர்மியோன் ஜிங்கோல்ட், ஹாய்- லோஸ், ரெட் நோர்வோ, நெல்சன் ரிடில்போன்ற பிரபல பாடகர்களுடன் மேடையில் தோன்றினார்.  மேலும் 1959 ஆம் ஆண்டு பிராங்க் சினாட்ரா நிகழ்சியில் அவரது இசைக்குழுவுடன் இவர் தோன்றினார் . இவர் சில நேரங்களில் மற்ற விருந்தினர்களுடன் சேர்ந்து பாடுவார். சில சமயம் சினாட்ரா இவருடன் பாடுவார்.

அந்த நேரத்தில் நடிகர் நிக்கோ மினார்டோஸுடன் வாழ்ந்திருந்தாலும், லாஸ் வேகாஸில் தன்னுடன் இணையுமாறு சினாட்ரா ப்ரோஸை அழைத்தார். சினாட்ராவும் ப்ரூஸும் தங்கள் நிச்சயதார்த்தத்தை 1962இல் அறிவித்தனர். ஆனால் விரைவில் அவர்கள் பிரிந்தனர். ஏனெனில் பிரௌஸ் தனது வாழ்க்கையில் கவனம் செலுத்த விரும்பினார்.

இறப்பு 
1994ஆம் ஆண்டில், பிரௌஸுக்கு கணைய புற்றுநோய் இருப்பது கண்டறியப்பட்டது. 1995ஆம் ஆண்டில், இவர் அத ன்சிகிச்சைக்குச் சென்றார், மேலும் சுகர் பேபி என்ற நிகழ்ச்சியில்  மிக்கி ரூனியுடன் சுற்றுப்பயணம் செய்ய போதுமான உடல் நலத்துடன் இருந்தார். மீண்டும் புற்றுநோய் திரும்பியது, 1996 செப்டம்பர் 14, அன்று தனது 60 வது பிறந்தநாளுக்கு பதினொரு நாட்கள் முன்னதாக இறந்தார்.

இவரது முன்னாள் கணவர் ஜான் மெக்கூக் ஒரு தொலைக்காட்சி நடிகராவார். இவருக்கு சேத் என்ற இரு மகன் இருந்தார்.

குறிப்புகள்

வெளி இணைப்புகள் 

 
 
 
 
 Time/Life photos of Juliet Prowse

அமெரிக்க தொலைக்காட்சி நடிகைகள்
அமெரிக்கத் திரைப்பட நடிகைகள்
1996 இறப்புகள்
1936 பிறப்புகள்
உஷா நந்தினி

உஷா நந்தினி (Ushanandini, மலையாளம்: ഉഷാ നന്ദിനി) என்பவர் ஒரு இந்திய திரைப்பட நடிகையாவார். இவர் 1970 களில் தென்னிந்திய திரைப்படங்களில் குறிப்பாக  மலையாளத் திரைப்படங்களில் முன்னணி நடிகையாக இருந்தார். இவர் தமிழ் படங்களிலும் நடித்துள்ளார்.

வாழ்கைச் சுருக்கம் 
உஷா நந்தினி கேரளத்தின், திருவனந்தபுரத்தில் உள்ள காலேஸ்வரத்தில்  கே. ஜி. ராமன் பிள்ளை மற்றும் சரஸ்வதி ஆகியோருக்கு மகளாக 1949 இல்  உஷா தேவியாகப் பிறந்தார். இவர் கலை இளங்கலை பட்டம் பெற்றவர். 1967 ஆம் ஆண்டில் அவள் படத்தின் மூலமாக மலையாளத் திரைப்படத்துறையில் அறிமுகமானார், இப்படம் பாக்ஸ் ஆபிஸில் மிகப்பெரிய வெற்றியைப் பெற்றது. இவர் தமிழில்  சிவாஜி கணேசனுக்கு கதாநாயகியாக  பொன்னூஞ்சல், கௌரவம், ராஜபார்ட் ரங்கதுரை, மனிதனும் தெய்வமாகலாம்,  என்னைப்போல் ஒருவன் போன்ற திரைப்படங்களில் நடித்துள்ளார். இவர் நகரமே நந்தி, ஒலவம் தீரவியும், ஆ சித்ரசலாபம் பரணொட்டே ஆகியவற்றில் குறிப்பிடத்தக்க முக்கியமான கதாபாத்திரங்களில் நடித்துள்ளார்.

இவர்  தொழிலதிபர் டாக்டர் எஸ் மரியப்பனை மணந்தார். இவருக்கு ப்ரீத்தி, சஜ்னி மற்றும் கீர்த்தனா மரியப்பன் ஆகிய மூன்று மகள்கள் உள்ளனர். மேலும் இவருக்கு தியா தனுஸ்ரீ, தாரா தேவி என்ற இரண்டு பேத்திகள் உள்ளனர்.

பகுதி திரைப்படவியல்

மலையாளம் 
 யக்ஷகாணம் (1976) 
 கிரிமினல்ஸ் (1975) 
 சத்தியதிந்தே நிழலில் (1975) 
 பட்டாபிஷேகம் (1974) 
 செக் போஸ்ட் (1974) 
 அஸ்வதி (1974) 
 போலீஸ் அரியருத்து (1973) 
 பெரியார் (1973) 
 காமுகி (1971) 
 மக்கானே நினக்கு வெண்டி (1971). . . . மேரி 
 ஜலகண்யகா (1971) 
 ஆ சித்ராசலாபம் பரனோட் (1970) 
 ஒலவம் தீரவம் (1970) 
 பாடுன்ன புழா (1968) 
 அவள் (1967) 
 நாகரமே நந்தி (1967)

தமிழ் 
 மாலதி (1970) (சந்திரா)
 வீட்டுக்கு ஒரு பிள்ளை (1971) (பொன்னி) 
 முகமது பின் துக்ளக் (1971)  
  சக்தி லீலை (1972) (பார்வதி தேவி) 
 பொன்னூஞ்சல் (1973) (வள்ளி) 
  கௌரவம் (1973) (ராதா) 
 ராஜபார்ட் ரங்கதுரை (1973) (அலமேல்)
 பொன்வண்டு (1973) (சத்யபாமா) 
 அத்தையா மாமியா (1974) (உஷா) 
 தாய் வீட்டு சீதனம் (1975) 
 மனிதனும் தெய்வமாகலாம் (1975) (விஜயா) 
 என்னைப்போல் ஒருவன் (1978) (உஷா)

மேற்கோள்கள்

உசாத்துணை

வெளி இணைப்புகள் 
 
 எம்.எஸ்.ஐ.யில் உஷானந்தினி

20 ஆம் நூற்றாண்டின் இந்திய நடிகைகள்
1949 பிறப்புகள்
வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
திவ்யா நாகேஷ்

திவ்யா நாகேஷ் என்பவர் இந்திய திரைப்பட நடிகையாவார். இவர் 2009 இல் வெளியான  அருந்ததி என்ற தெலுங்குத் திரைப்படத்தில் நடித்தமைக்காக அறியப்படுகிறார். இத்திரைப்படம் தமிழ், மலையாளம், கன்னடம் ஆகிய மொழிகளில் மொழி பெயர்க்கப்பட்டு வெளிவந்தது.

கல்வி
திவ்யா மும்பையில் பிறந்தவர். இவருடைய குடும்பம் சென்னையில் குடியேறியமையால் கல்வியை சென்னையில் கற்றார். சென்னை செயின்ட் ஜோசப் பள்ளியிலும், திருச்சி ஹோலி க்ராஸ் மேல்நிலைப்பள்ளியிலும் படித்தார்.

திரையுலகம்
திவ்யா பள்ளி படிக்கும் காலத்தில் தொலைக்காட்சி தொடர்களிலும், விளம்பரங்களிலும் குழந்தை நட்சத்திரமாக நடித்துள்ளார். அந்நியன், அது ஒரு கனா காலம், ஜில்லுன்னு ஒரு காதல், பொய் போன்ற படங்களில் குழந்தை நட்சத்திரமாக நடித்துள்ளார். இதில் அந்நியன் திரைப்படத்தில் இளம்வயது விக்ரமின் தங்கையாக நடித்திருந்தார். அத்திரைப்படத்தில் பள்ளி செல்லும் பொழுது தேங்கிய நீரில் மின்சாரம் பாய்வது தெரியாமல் விழுந்து இறப்பது என்ற காட்சியில் நடிப்பை வெளிப்படுத்தி மக்களின் கவனம் பெற்றார்.

விருதுகள்
சிறந்த குழந்தை நட்சத்திரத்திற்கான நந்தி விருது - 2009 - அருந்ததி திரைப்படத்திற்காக.

திரைப்படங்கள்
 குழந்தை நட்சத்திரமாக
 அந்நியன்
 அது ஒரு கனா காலம்
 ஜில்லுன்னு ஒரு காதல் 
 பொய் 
 அருந்ததி

நாயகியாக
 மதிகெட்டான் சாலை - 2011
 பாசக்கார நண்பர்கள் -2011
 இறுதியாக தேடினேன்
 வஸ்தவம் (தெலுங்குத் திரைப்படம்)
 புவனக்காடு 2013
 மேற்கு முகப்பேர் கனகதுர்கா - 2016

ஆதாரங்கள்

வெளி இணைப்புகள்

வாழும் நபர்கள்
தமிழ்த் திரைப்பட நடிகைகள்
தமிழ்த் தொலைக்காட்சி நடிகைகள்
காவ்யா அஜித்

காவ்யா அஜித் (பிறப்பு 17 ஜூலை 1991) ஒரு இந்தியப் பாடகர், வயலின் இசைக் கலைஞர் மற்றும் கேரளாவின் கோழிக்கோட்டில் பிறந்த பெண் மேடை இசைக் கலைஞர் ஆவார். மலையாளத்தைத் தவிர, தமிழ், தெலுங்கு, கன்னடம் உள்ளிட்ட பல இந்திய மொழிகளில் திரைப்படப் பாடல்களை பாடியுள்ளார். . வயலினின் கர்நாடக பாரம்பரிய இசை மற்றும் மேற்கத்திய பாரம்பரிய பாணி இசைப் பயிற்சி பெற்ற இவர், உலகம் முழுவதும் கச்சேரிகள் மற்றும் மேடை இசை நிகழ்ச்சிகளில் பங்கேற்றுள்ளார்

ஆரம்பகால வாழ்க்கை மற்றும் கல்வி 
காவ்யா அஜித் ஜூலை 17, 1991 அன்று கோழிக்கோட்டில் பிரபல நுரையீரல் நிபுணரும் மலபார் மருத்துவக் கல்லூரியின் பேராசிரியருமான மருத்துவா் அஜித் பாஸ்கர் மற்றும் காலிகட் மருத்துவக் கல்லூரியில் மகளிர் மருத்துவத்தில் இணை பேராசிரியரான மருத்துவா் எஸ்.  லட்சுமி எஸ் ஆகியோருக்கு மகளாகப் பிறந்தார். முன்னாள் அகில இந்திய வானொலியில் பணிபுரிந்த இசைக் கலைஞரான  தனது பாட்டி கமலா சுப்பிரமணியத்திடமிருந்து கர்நாடக இசையின் அடிப்படை இசையைக் கற்றுக்கொண்டார்,பின்னா் சென்னைக்கு சென்ற பின் கீதா தேவி வாசுதேவன் மற்றும் மதுரை ராஜாராம் ஆகியோரின் கீழ் மேலதிக இசைக் கல்வி மற்றும் அது தொடர்பான பயிற்சியைத் தொடர்ந்தார். இசை சார்ந்த குடும்பத்திலிருந்து வந்த காவ்யா, சிறு வயதிலேயே மேற்கத்திய வயலின் இசையை ஆல்பர்ட் விஜயன் ஜாபெத்திடமிருந்து வழிகாட்டுதலைப் பெற்று வயலின் இசையின் நுணுக்கங்களையும்  கற்றுக் கொண்டார்.

தனது பள்ளிப்படிப்பை கோழிக்கோட்டில் உள்ள பிரசன்டேஷன் மேல்நிலைப்பள்ளி மற்றும் சில்வர் ஹில்ஸ் பொதுப் பள்ளியிலும் பயின்றார் .மேலும் கோயம்புத்தூரில் உள்ள அமிர்தா விஸ்வ வித்யாபீட்டத்தில்  கணினி அறிவியல் பொறியியலாளர் படிப்பில் பட்டம் பெற்ற  அவா் இசைத் தொழிலைத் தொடர தனது வேலையை விட்டுச் செல்வதற்கு முன்பு காக்னிசன்ட் தொழினுட்பத் தீர்வகத்தில்பணியாற்றியுள்ளார். வித்யாசாகர் வெங்கடேசன் என்பவரை மணந்த இவர் தற்போது சென்னையில் வசித்து வருகிறார்.

தொழில் 

காவ்யா 2014 ஆம் ஆண்டில் மலையாளத் திரைப்பட இயக்குநர் ரஞ்சன் பிரமோத்தின்  ரோஸ் கித்தாரினால் என்ற  காதல் இசை திரைப்படத்தின் பாடலுக்கு பின்னணி பாடியதன் மூலம் இசைத்துறையில் காலடி எடுத்து வைத்தார் . ஒரு புதிய குரலைத் தேடிக்கொண்டிருந்த படத்தின் இசையமைப்பாளர் ஷாபாஸ் அமன், காவியவை விரும்பி, எங்கம் நல்ல பூக்கள் என்ற பாடலைப் பாட வாய்ப்பு வழங்கினார், இந்த நிகழ்வு அவரது முதல் திருப்புமுனையாக அமைந்தது. அதைத் தொடர்ந்து ஷான் ரஹ்மான் இசையமைத்த பிரைஸ் தி லார்ட், ஓரு வடக்கன் செல்ஃபி  போன்ற மலையாளப் படங்களிலும் கன்னட அறிமுக  படமான  நாம் துனியா நாம் ஸ்டைல்  போன்ற படங்களில் தொடா்ச்சியாகப் பாடல்களைப் பாடினார். அடுத்ததாக  தீபக் தேவ் இசையமைத்த லாவெண்டர் என்ற திரைப்படத்தில் இரண்டு பாடல்களைப் பாடியுள்ளார்.  தேவின் மேற்கத்திய இசை பாணி மற்றும் பழைய உலக பாடல் வரிகளை இணைத்து ஒலிப்பதிவு செய்யப்பட்ட விதம் பலராலும்  பாராட்டப்பட்டது.

தமிழ்த் திரைப்பட இசைத்துறையில் காவியவின் அறிமுகமானது  உறுமீன் என்ற திரைப்படத்தின் மூலம் நிகழ்தது. அப்படத்தில்  ஹே உமையாள் என்ற பாடலை  அச்சு ராஜாமணி  என்ற பாடகருடன் இணைந்து பாடினார்.

மேற்கோள்கள்

வெளி இணைப்புகள் 

 முகநூல்

மலையாளத் திரைப்படப் பின்னணிப் பாடகர்கள்
வாழும் நபர்கள்
1991 பிறப்புகள்
பஞ்சராமர் தலங்கள்

பஞ்ச ராமர் தலங்கள் என்பவை இந்தியாவில் தமிழ்நாடு மாநிலத்தின் திருவாரூர் மாவட்டத்தில் அமைந்துள்ள ராமருக்கான ஐந்து தலங்களாகும். இதனை பஞ்ச ராமர் சேத்தரங்கள் என்றும் அழைக்கின்றனர்.

அமைவிடம்
இத்தலங்கள் அனைத்தும் திருவாரூர் மாவட்டத்தில் உள்ளன.

 முடிகொண்டான் கோதண்டராமர் கோயில்
 அதம்பார் கோதண்டராமர் கோயில்
 பருத்தியூர் ராமர் கோயில்
 தில்லைவிளாகம் வீரகோதண்டராமர் கோயில்
 வடுவூர் கோதண்டராமர் கோயில்

இவ்வாறே பஞ்ச கிருஷ்ண தலங்கள், பஞ்சரங்க தலங்கள் என்ற வகையில் வைணவக் கோயில்கள் உள்ளன. இவை முடிகொண்டான், அதம்பார், பருத்தியூர், தில்லைவிளாகம், வடுவூர் ஆகிய இடங்களில் உள்ளன.

ஆதாரங்கள்

இவற்றையும் காண்க
 பஞ்ச கிருஷ்ண தலங்கள்
 பஞ்சரங்க தலங்கள்

இந்துக் கோயில்கள்
வைணவ சமயம்
திருவாரூர் மாவட்டத்திலுள்ள பெருமாள் கோயில்கள்
திருவாரூர் மாவட்டத்திலுள்ள ராமர் கோயில்கள்
முடிகொண்டான் கோதண்டராமர் கோயில்

முடிகொண்டான் கோதண்டராமர் கோயில், தமிழ்நாடு, திருவாரூர் மாவட்டத்தில் உள்ள ராமர் கோயிலாகும். பஞ்சராமர் தலங்களில்
இதுவும் ஒன்றாகும்.

அமைவிடம்
இக்கோயில் திருவாரூர் மாவட்டம் நன்னிலம் வட்டத்தில் திருவாரூரிலிருந்து மயிலாடுதுறை செல்லும் சாலையில், மகுடவர்தனபுரம் எனும் முடிகொண்டானில் உள்ளது.

மூலவர்
ராமரின் வருகையைப் பற்றி பரதரிடம் சொல்வதற்காக ஆஞ்சநேயர் சென்றுவிட்ட காரணத்தால் இங்கு மூலவராக ராமர், சீதை, லட்சுமணர் ஆகியோர் மட்டுமே உள்ளனர். ராமர் கோதண்டராமராக கிழக்கு நோக்கிய நிலையில் உள்ளார். அவருக்கு வலப்புறம் சீதையும், இடப்புறம் லட்சுமணனும் உள்ளனர்.

விழாக்கள்
புரட்டாசி சனிக்கிழமை, ராம நவமி போன்ற திருவிழாக்கள் இங்கு சிறப்பாகக் கொண்டாடப்படுகின்றன.

இவற்றையும் காண்க
 பஞ்ச கிருஷ்ண தலங்கள்
 பஞ்சரங்க தலங்கள்

மேற்கோள்கள்

வெளியிணைப்புகள்
 அருள்மிகு கோதண்டராமர் திருக்கோயில், முடிகொண்டான், தினமலர் கோயில்கள்

திருவாரூர் மாவட்டத்திலுள்ள ராமர் கோயில்கள்
கோபதி நாராயணசுவாமி செட்டி

திவான் பகதூர் சர் கோபதி நாராயணசுவாமி செட்டி CIE (ஆங்கிலம் : Gopathi Narayanaswamy Chetty ; 28 செப்டம்பர் 1881 - 13 ஜூன் 1950) என்பவர் ஒரு இந்திய வணிகர், உரிமையாளர், அரசியல்வாதி, சட்டமன்ற உறுப்பினர் மற்றும் பொருளியல் அறிஞர்.

ஆரம்பகால வாழ்க்கை 

நாராயணசாமி செட்டி கோபதி பலிஜா குடும்பத்தில் பிறந்தார்.அவர் கோபதி மகாதேவா செட்டியின் மகன். அவர் மெட்ராஸில் கல்வி கற்றார். மெட்ராஸ் மாநகராட்சியின் தலைவராக தேர்ந்தெடுக்கப்பட்டார் .

பொது வாழ்க்கை

நாராயணசாமி செட்டி 1930 முதல் 1936 வரை இந்திய கவுன்சில், இந்திய இம்பீரியல் சட்டமன்ற கவுன்சில் உறுப்பினராக பணியாற்றினார். மெட்ராஸ் கார்ப்பரேஷனின் தலைவராகவும் பணியாற்றினார். அவர் இந்தியா பில் ரிசர்வ் வங்கியின் கூட்டு தேர்வு குழு உறுப்பினராக இருந்தார் மற்றும்  இந்திய ரிசர்வ் வங்கி உருவாக்கத்தில் முக்கிய பங்கை அவர் வகித்தார்.

மரியாதை	

நாராயணசாமி செட்டி 1929 ஆம் ஆண்டில் இந்தியப் பேரரசின் ஒழுங்கின் தோழராகவும் , 1945 இல் நைட்ஸ் இளங்கலை ஆகவும் செய்யப்பட்டார்.இவரது பெயரானது சென்னையில் உள்ள ஒரு சாலையின் பகுதிக்குச் சூட்டப்பட்டது.

சான்றுகள்

1981 பிறப்புகள்
1950 இறப்புகள்
சென்னை நபர்கள்
பருத்தியூர் ராமர் கோயில்

பருத்தியூர் ராமர் கோயில், தமிழ்நாடு, திருவாரூர் மாவட்டத்தில் உள்ள ராமர் கோயிலாகும். பஞ்சராமர் தலங்களில்
இதுவும் ஒன்றாகும்.

அமைவிடம்
இக்கோயில் திருவாரூர் மாவட்டம் குடவாசல் வட்டத்தில் பருத்தியூர் என்னுமிடத்தில் உள்ளது. இவ்வூர் பருத்தியூர் எனவும், ஆவணம் பருத்தியூர் எனவும் வழங்கப்படுகிறது.

வரலாறு 
இந்தியா முழுவதம் ராமர் கதை, ராமநாத பாராயணம், ராமர் மேல் சங்கீதங்கள் ஆகியவற்றைப் பாடிய பருத்தியூர் கிருஷ்ண சாஸ்திரி இக்கோயிலை அமைத்தார். கோயில் கட்ட நினைத்து தடாகம் அமைக்க நிலத்தை தோண்டியபோது அங்கு கிடைத்த சிலையைப் பிரதிட்டை செய்து கோயிலை இக்கோயிலை எழுப்பினார்.

கோயில் அமைப்பு 
தெற்கு நோக்கிய சன்னதியில் ராம பரிவாரத்தைக் காணலாம். அழகு மிக்க ராமருக்கு சிறப்பான சிற்பங்கள் அமைந்த கோயில்களில் இக்கோயிலும் ஒன்றாகக் கருதப்படுகிறது. அவ்வாறு அமைந்த ராமர்களாக வடுவூர் ராமர், மதுராந்தகம் ராமர், வடக்கு பிணையூர் ராமர் ஆகிய சிற்பங்களைக் கூறுவர்.

பிற சன்னதிகள்
இக்கோயிலில் வரதராஜர், மகாலட்சுமி, விசுவநாதர், விசாலாட்சி ஆகியோர் உள்ளனர். தில்லைவிளாகத்தில் உள்ளதைப் போன்று இக்கோயிலிலும் வினையும், பெருமாளையும் ஒருசேர தரிசிக்கின்ற வாய்ப்பினை அனைவரும் பெறலாம்.

மேற்கோள்கள்

வெளியிணைப்புகள்
 கல்யாண வரமளிக்கும் கல்யாண வரதராஜர், தினகரன், 25 ஏப்ரல் 2014

இவற்றையும் காண்க
 பஞ்ச கிருஷ்ண தலங்கள்
 பஞ்சரங்க தலங்கள்

திருவாரூர் மாவட்டத்திலுள்ள ராமர் கோயில்கள்
வடுவூர் கோதண்டராமர் கோயில்

வடுவூர் கோதண்டராமர் கோயில், தமிழ்நாடு, திருவாரூர் மாவட்டத்தில் உள்ள ராமர் கோயிலாகும். பஞ்சராமர் தலங்களில்
இதுவும் ஒன்றாகும்.

அமைவிடம்
இக்கோயில் திருவாரூர் மாவட்டத்தில் தஞ்சாவூர்-மன்னார்குடி சாலையில் வடுவூர் என்னுமிடத்தில் உள்ளது. இக்கோயில் தட்சிண அயோத்தி என்றும் அழைக்கப்படுகிறது.

தொன்மம் 
வனவாசம் முடிந்து இராமர் அயோத்திக்கு புறப்பட்டபோது, அவரை தரிசித்த முனிவர்கள் அவரை தங்களுடனே தங்குமாறு வேண்டினர். அதனால் இராமர் தன் உருவத்தை சிலையாக செய்து தான் தங்கி இருந்த இடத்தில் வைத்தார். சிலையைக் கண்ட துறவிகள் சிலையை தங்களுடனே வைத்துக்கொள்ள அவரிடம் அனுமதி வேண்டினர். அவர்களிடமே அச்சிலையைக் கொடுத்துவிட்டு இராமர் அயோத்திக்குப் புறப்பட்டார்.

வரலாறு 
தஞ்சாவூர் மராத்திய மன்னர் சரபோஜி தலைஞாயிறு என்ற இடத்தில் கண்டெடுத்த சிலையைக் கொண்டு இக்கோயிலை அமைத்தார்.

மூலவர்
மூலவராக கோதண்டராமர் உள்ளார்.

பிற சன்னதிகள்
திருச்சுற்றில் ஹயக்ரீவர், விஷ்வஷேனர், ஆண்டாள், ஆழ்வார்கள் ஆகியோரின் சன்னதிகள் உள்ளன.

மேற்கோள்கள்

வெளியிணைப்புகள்
வேங்கடம் முதல் குமரி வரை 3/வடுவூர் கோதண்டராமன்
 அருள்மிகு கோதண்டராமர் திருக்கோயில், வடுவூர்

இவற்றையும் காண்க
 பஞ்ச கிருஷ்ண தலங்கள்
 பஞ்சரங்க தலங்கள்

திருவாரூர் மாவட்டத்திலுள்ள ராமர் கோயில்கள்
கான்டா வைரசு

கான்டாவைரசு (Hantaviridae) புன்யவீரல்சு (ஆங்கிலம்: Bunyavirales) குடும்பத்தை சர்ந்தது. இந்த பெயர் வரக்காரணம் தென் கொரியாவின் கான்டா ஆறு (Hantaviridae) பகுதியில் தொற்று பரவ தொடங்கியது.

மேற்கோள்கள் 

நச்சுயிரியல்
தீநுண்மங்கள்
ஐரிஸ் டிமென்ட்

ஐரிஸ் லுல்லா டிமென்ட் (Iris Luella DeMent) (பிறப்பு: 1961 சனவரி 5)  இவர் இரண்டு முறை கிராமி விருதுக்குப் பரிந்துரைக்கப்பட்ட அமெரிக்க பாடகரும் மற்றும் பாடலாசிரியரும் ஆவார். டிமென்ட்டின் இசை பாணியில் நாட்டுப்புறம், நாடு மற்றும் நற்செய்தி இசையின் கூறுகள் உள்ளன.

ஆரம்ப கால வாழ்க்கை 
டிமென்ட், ஆர்கன்சாசின் பராகோல்டில்   பாட் டிமென்ட் மற்றும் மனைவி புளோரா மே ஆகியோரின் 14 வது மற்றும் இளைய குழந்தையாக பிறந்தார். ஐரிஸின் தாயார் நாஷ்வில் சென்று பாடும் வாழ்க்கையைத் தொடங்க வேண்டும் என்ற கனவுகளைக் கொண்டிருந்தார். திருமணம் செய்து கொள்வதற்காக அந்தத் திட்டங்களை அவர் நிறுத்தி வைத்திருந்தாலும், அவரது பாடும் குரல் அவரது இளைய மகள் ஐரிஸுக்கு ஒரு உத்வேகமாகவும் செல்வாக்காகவும் இருந்தது. டிமென்ட் ஒரு பெந்தகோஸ்துவாக வீட்டில் வளர்க்கப்பட்டார். இவருக்கு மூன்று வயதாக இருந்தபோது இவரது குடும்பம் ஆர்கன்சாசிலிருந்து லாஸ் ஏஞ்சலஸ் பகுதிக்கு குடிபெயர்ந்தது. இவர் வளர்ந்து வரும் போது, நாட்டுப்புற இசை மற்றும் நற்செய்தி இசை மூலம் தனனை வெளிப்படுத்தி செல்வாக்கு பெற்றார். தனது ஐந்தாவது வயதில் "தி லிட்டில் டிமென்ட் சிஸ்டர்" இல் ஒருவராகப் பாடிய ஐரிஸ், தனது முதல் நிகழ்ச்சியின் போது பாடல் வரிகளை மறந்த ஒரு மோசமான அனுபவம் ஏற்பட்டது. இதனால் அவர் சிறிது காலம் பொது நிகழ்ச்சிகளைத் தவிர்த்தார்.

இசை மற்றும் தொழில் 
டிமென்ட் தனது முதல் பாடலான "அவர் டவுன்" என்பதை 25 வயதில் மிட்வெஸ்ட் நகரத்தின் வழியாக  எழுத உந்துதலால் பெற்றார். பாடல் வரிகள் இவருக்கு "இப்போது இருப்பதைப் போலவே", மீண்டும் எழுதத் தேவையில்லாமல் வந்தன. மேலும் பாடல் எழுதுவதே வாழ்க்கையில் தனக்கு அழைப்பு என்று  அப்போது உணர்ந்தார்.  சிபிஎஸ் தொலைக்காட்சி நிறுவனத்தின் தொடரான நார்தர்ன் எக்ஸ்போசரின் இறுதி அத்தியாயத்தில் (1995 சூலை 26) இறுதிக் காட்சியின் போது "அவர் டவுன்" இசைக்கப்பட்டது. இந்த பாடலை கேட் ரஸ்பி, கேட் பிரிஸ்லின் & ஜோடி ஸ்டெச்சர் பதிவு செய்துள்ளனர்  .

இவரது முதல் தொகுப்பு இன்பேமஸ் ஏஞ்சல் என்பது 1992இல் ரவுண்டர்-பிலோ நிறுவனம் மூலம் வெளியிடப்பட்டது. இது  மத சந்தேகம், சிறு நகர வாழ்க்கை மற்றும் மனித பலவீனம் போன்ற கருப்பொருள்களை ஆராய்ந்தது. "லெட் தி மிஸ்டரி பீ" 10,000 மானியாக்ஸ் மற்றும் ஆலிஸ் ஸ்டூவர்ட் உட்பட பல கலைஞர்களால் ஒத்துழைப்பும் இருந்தது. மேலும் இது லிட்டில் புத்தா  என்ற திரைப்படத்தின் தொடக்க காட்சிகளில் பயன்படுத்தப்பட்டது.

1994 இல் வெளியான இவரது இரண்டாவது தொகுப்பான மை லைப்பில், இவர் தனிப்பட்ட மற்றும் உள்நோக்க அணுகுமுறையைத் தொடர்ந்தார். இரண்டு ஆண்டுகளுக்கு முன்பு இறந்த தனது தந்தைக்கு இந்த பதிவு அர்ப்பணிக்கப்பட்டது. மை லைப் சிறந்த தற்கால நாட்டுப்புற இசைத் தொகுப்புப் பிரிவில் கிராமி விருதுக்கு பரிந்துரைக்கப்பட்டது.

தனிப்பட்ட வாழ்க்கை 
டிமென்ட் 1991இல் எல்மர் மெக்கால் என்பவரை மணந்தார். ஆனால் திருமணம் விவாகரத்தில் முடிந்தது.

இவர் பாடகர்-பாடலாசிரியர் கிரெக் பிரவுனை 2002 நவம்பர் 21 அன்று இரண்டாவதாக மணந்தார். இவர்கள் தத்தெடுக்கப்பட்ட, உருசிய மகளுடன் கிராமப்புற தென்கிழக்கு அயோவாவில் வாழ்கின்றனர்.

குறிப்புகள்

வெளி இணைப்புகள் 

 
 
 
 Iris DeMent at Folklib.net
 Prairie Home Companion appearance on November 2, 2002
 Article on Iris DeMent in the Immortal Jukebox blog

வாழும் நபர்கள்
1961 பிறப்புகள்
ஹஜ்ரத் மொஹானி

ஹஜ்ரத் மொஹானி(Hasrat Mohani) (14 அக்டோபர் 1878 - 13 மே 1951) ஒரு இந்திய சுதந்திர இயக்கத்தின் போராளி, இந்திய கம்யூனிஸ்ட் கட்சியின் தலைவர் மற்றும் உருது மொழியின் பிரபல கவிஞரும் ஆவார். 1921 ஆம் ஆண்டில் இன்குலாப் ஜிந்தாபாத் "புரட்சி ஓங்குக!'') என்ற குறிப்பிடத்தக்க முழக்கத்தை அவர் உருவாக்கினார்.
1921 ஆம் ஆண்டு அகமதாபாத் நகரில் நடைபெற்ற‌ இந்திய தேசிய காங்கிரஸ் அமர்வில் இந்தியாவுக்கு முழுமையான சுதந்திரம் கோரிய முதல் நபரும் ஆவார்

பிறப்பு
பிரித்தானிய இந்தியாவில் ஐக்கிய மாகாணத்தின், உன்னாவ் மாவட்டத்தில் உள்ள மொஹான் என்ற நகரத்தில் சையத் ஃபஸ்ல் உல் ஹசனாக 1875 இல் பிறந்தார். ஹஸ்ரத் என்பது அவரது உருது கவிதைகளில் அவர் பயன்படுத்திய புனைப்பெயராகும், அதே நேரத்தில் அவரது கடைசி பெயர் 'மொஹானி' அவரது பிறந்த இடமான மொஹானியைக் குறிக்கிறது

கல்வி
ஹஜ்ரத் மொஹானி முஹம்மதன் ஆங்கிலோ-ஓரியண்டல் கல்லூரியில் படித்தார், பின்னர் அது அலிகார் முஸ்லீம் பல்கலைக்கழகமாக பெயர் மாற்றம் பெற்றது. மௌலானா முகமது அலி ஜவ்ஹர் மற்றும் மௌலானா சவுகத் அலி ஆகியோர் அவரது குறிப்பிடத்தக்க கல்லூரி நண்பர்களாவர்.  தஸ்லீம் லக்னவி மற்றும் நசீம் தெஹ்லவி ஆகியோரிடம் கவிதைகளை கற்றார்.

இந்திய விடுதலைப் போராட்ட வீரர்கள்
அலிகர் முஸ்லிம் பல்கலைக்கழக முன்னாள் மாணவர்கள்
விபா சரஃப்

விபா சரஃப் (Vibha Saraf) இவர் ஓர் இந்திய பாடகரும், பாடலாசிரியரும் மற்றும் பாலிவுட் பின்னணி பாடகியுமாவார். இவர் நாட்டுப்புற பாடல்களை நிகழ்த்துகிறார். மேலும் ஒலிப்பதிவுகளுக்கு இசை எழுதுகிறார், இசைக்கிறார். முதன்மையாக காஷ்மீர் நாட்டுப்புற ஈர்க்கப்பட்ட பாடல்களுக்கு எழுதுகிறார். 64 வது பிலிம்பேர் விருதுகளில் சிறந்த திரைப்படத்தை வென்ற ராசி, மற்றும் 2019 ஆம் ஆண்டில் அதிக வருமானம் ஈட்டிய நான்காவது படமான கல்லி பாய் ஆகிய படங்களுக்கான ஒலிப்பதிவுகளில் இவரது படைப்புகள் இடம்பெற்றுள்ளன. 2019ஆம் ஆண்டில், ஹர்ஷதீப் கவுருடன் 65 வது பிலிம்பேர் விருதுகளுக்கான சிறந்த பெண் பின்னணி பாடகராகவும், 2018இல் வெளியான ராசியில் இருந்து தில்பரோ பாடலுக்கான 20 வது சர்வதேச இந்திய திரைப்பட அகாடமி விருதுகளுக்கான சிறந்த பெண் பின்னணி பாடகியாகவும் பரிந்துரைக்கப்பட்டார்..

ஆரம்பகால வாழ்க்கை மற்றும் கல்வி 
இந்தியாவில் ஜம்மு-காஷ்மீரில் சிறீநகரின் ஃபதே கடால் பகுதியில் விபா சரஃப் பிறந்தார். சரஃப்பிற்கு  மூன்று வயதாக இருந்தபோது இப்பகுதியில் இருந்து காஷ்மீர் பண்டிதர்கள் வெளியேறியபோது, இவரது குடும்பமும் இந்தியாவின் புது தில்லிக்கு இடம்பெயர்ந்தது.

இவர் சிறீராம் பாரதிய கலா மையத்தில் இசைக்காக பயிற்சி எடுக்கத் தொடங்கினார். ஐந்து ஆண்டுகள் பாப் இசையைப் படிப்பதற்கு முன்பு நான்கு ஆண்டுகள் இந்துஸ்தானி இசையைப் படித்தார். சரஃப் இசையைத் தொடங்குவதற்கு முன் ஐந்து ஆண்டுகள் மேலாண்மை ஆலோசகராக பணியாற்றினார்.

தொழில் 
2013ஆம் ஆண்டில், சரஃப் தனது இசை வாழ்க்கையைத் தொடர மும்பைக்குச் சென்றார். ஒரு வருடம் கழித்து, இவர் தனது முதல் ஒலிப்பதிவு பாடலை பதிவு செய்தார், அரிஜித் சிங்குடன் "ஓ சோனியே" என்ற தலைப்பில் டைட்டூ எம்பிஏ  என்ற திரைப்படத்தில் இடம் பெற்றது . அடுத்த ஆண்டு, 2015ஆம் ஆண்டில், குஜ்ஜுபாய் தி கிரேட் என்ற ஒலிப்பதிவுக்காக அத்வைத் நெம்லேகருடன் இணைந்து "ஃபீலிங் அவ்னவி" என்ற பாடலை பாடினார்.

இவர் தனது முதல் தனிப்பாடலான "ஹர்மோக் பார்டல்" என்பதை 2016 இல் வெளியிட்டார். காஷ்மீரின் கலாச்சாரம் மற்றும் இசையை கொண்டாட சரஃப் தேர்ந்தெடுத்த காஷ்மீரைச் சேர்ந்த ஒரு பஜனை, சரப் இந்த பாடலை மறுஆக்கம் செய்தார். தபஸ் ரெலியா இசையமைத்து, அஸ்வின் சீனிவாசன் புல்லாங்குழல் மற்றும் அங்கூர் முகர்ஜி, கித்தார் வாசித்தனர்.

2018 இல், சரஃப் "தில்பரோ" என்ற பாடலை ராசி படத்திற்காக பாடினர். இந்த பாடலை சங்கர்-எஹான்-லோய் எழுதியிருந்தார். மேலும் காஷ்மீர் நாட்டுப்புற திருமண பாடலான "கான்மோஜ் கூர்" ஆல் ஈர்க்கப்பட்டது. 2019ஆம் ஆண்டில் சர்வதேச இந்திய திரைப்பட அகாடமி விருதுக்கு இவர் பரிந்துரைக்கப்பட்டார்.

இசை செல்வாக்கு 
காஷ்மீர், ஜம்மு மற்றும் லடாக் ஆகியவற்றின் பாரம்பரிய இசையால் சரஃப்பின் இசை செல்வாக்கு பெற்றது. தனது தாத்தா, பாட்டி மற்றும் தாயார் பாடியது போல, வளர்ந்து வந்த  சரஃப், காஷ்மீரி இசையை தன்னுள் "ஆழ் மனதில்" ஆக்கியதாக மேற்கோள் காட்டுகிறார். பாடல்களில் உள்ள சூபித்துவத்தை அதிகமான மக்கள் புரிந்து கொள்ள வேண்டும் என்று இவர் விரும்புகிறார். ஹப்பா கட்டூன் மற்றும் லல்லேஸ்வரி ஆகியோரின் கவிதைகள் உட்பட காஷ்மீர் இலக்கியங்களிலும் இவர் உத்வேகம் பெறுகிறார் .

மேற்கோள்கள் 

வாழும் நபர்கள்
சுமித்ரா குகா

விதுஷி சுமித்ரா குகா என்பவா் இந்தியாவின் ஆந்திரப் பிரதேச மாநிலத்தைச் சோ்ந்த  பாரம்பரிய இசைப் பாடகர், கர்நாடக மற்றும் இந்துஸ்தானி பள்ளிகளில் பாரம்பரிய இசையில் நிபுணத்துவம் பெற்றவர். நான்காவது மிக உயரிய விருதான பத்மஸ்ரீ இந்திய அரசு 2010 ஆம் ஆண்டு வழங்கி கௌரவித்தது.

ஆரம்ப வாழ்க்கை 
சுமித்ரா குகா ஆந்திரப் பிரதேசத்தில் பிறந்தார். உள்ளூரில் நன்கு அறியப்பட்ட பாடகியான திருமதி. ராஜ்யலட்சுமி ராஜு மற்றும் சித்தூர் மாவட்டத்தின் திருமலை ரெட்டிபல்லேவைச் சேர்ந்த ஓய்வுபெற்ற துணை ஆட்சியா் ஆர். ஜி. நாராயண ராஜு. ஆகியோருக்கு மகளாகப் பிறந்த அவரது சகோதரி புகழ்பெற்ற கர்நாடக பாடகர் மற்றும் 15 ஆம் நூற்றாண்டின் புனித இசையமைப்பாளரான அண்ணாமாச்சார்யாவின் சங்கீர்த்தனைப் பாடகரான திருமதி. ஷோபா ராஜு   ஆவார். அவரது பேரன் சர்வதேச அளவில் புகழ்பெற்ற கவிஞர் ஸ்ரேயாஷ் சர்க்கார் ஆவார் . சுமித்ரா குகா சிறு வயதிலேயே இசை மீது நாட்டம் கொண்டிருந்தார்.  இசை தொடா்பான தனது முதல்  முதல் அடிப்படைகளை தனது தாயிடமிருந்து கற்றுக்கொண்டார். இசையில் அவரது முறையான பயிற்சி தனது பதினொரு வயதில் கர்நாடக பாரம்பரிய இசையின் புகழ்பெற்ற இசை குருவான எஸ்.ஆர்.ஜனகிராமனிடமிருந்து தொடங்கியது. ஆந்திராவின் ஒரு சிறிய கிராமத்தில் வளர்ந்த அவர், தொழிலின் மாண்பு காரணமாக மருத்துவராக விரும்பினார். அவரது தந்தை, நேபாளத்திற்கு மாற்றலாகிச் சென்றதால் சாந்திநிகேதன் விஸ்வ-பாரதி பல்கலைக்கழகத்தில் சேர பரிந்துரைத்தார். அவர் தனது கல்லூரிக் கல்வியை அங்கு தொடர்ந்தார், தத்துவவியலில் பட்டதாரி படிப்பை முடித்த பின்னர்.    1964 ஆம் ஆண்டில் இந்துஸ்தானி இசையைக் கற்கத் தொடங்கிய அவர், பண்டிட் ஏ.கனன் மற்றும் கிராணா கரனாவின் விதுஷி மலபிகா கானன் ஆகியோரின் கீழ் தனது இசை படிப்பைத் தொடர்ந்தார், பின்னர் உஸ்தாத் படே குலாம் அலி கான்  ஆகியோரிடம் இசைப் பயிற்சி பெற்றவரும் பாட்டியாலா கரானாவின் இசையில் புகழ்பெற்றவருமான சுஷில் குமார் போஸிடமிருந்து சில வழிகாட்டுதல்களைப் பெற்றார். இப்பயிற்சிகள் அனைத்தும் கல்கத்தாவின் கலாச்சார ரீதியாக வளமான சூழலில் நிகழ்ந்தது.

சுமித்ரா தனது 19 வயதில் ஒரு வங்காளி குடும்பத்தில்  திருமணம் முடித்த  பிறகும் தனது படிப்பைத் தொடர்ந்தார், 1972 இல் அகில இந்திய வானொலியின் பி-தர கலைஞரானார். அதே ஆண்டு, திருப்பதியில் உள்ள திருமலை கோவிலில் தனது இசை நிகழ்ச்சி மூலம்  அறிமுகமானார். அகில இந்திய வானொலியில் , 1982, 85, 89 மற்றும் 90 ஆகிய ஆண்டுகளில் நான்கு சங்கிலித் தொடர் இசை நிகழ்ச்சிகளிலும், பல வானொலி சங்க சம்மேளனங்களிலும், அகில இந்திய வானொலி மற்றும் தூர்தர்ஷனுக்கான தேசிய நிகழ்ச்சிகளிலும் பங்கேற்க அவருக்கு வாய்ப்பு கிடைத்தது. 1995 ஆம் ஆண்டு இறுதிக்குள், அவருக்கு விதுஷி பட்டம் கிடைத்தது. அதே ஆண்டில் அவர் அகில இந்திய வானொலியின் சிறந்த தரக் கலைஞரானார்.

விருதுகள் மற்றும் அங்கீகாரங்கள் 
திருப்பதியில் உள்ள திருமலை திருப்பதி தேவஸ்தானத்தால்  பெறப்பட்ட தங்கப் பதக்கங்களிலிருந்து தொடங்கி  1972 இல் பத்ராச்சலத்தில் அகில இந்திய வாகிகர் உட்சவம் ஆகியவற்றிலிருந்து பெறப்பட்ட விருது வரை சுமித்ரா பல விருதுகளையும் கௌரவங்களையும் பெற்றுள்ளார். மேற்கு வங்க பத்திரிகையாளர்கள் சங்கம் 1991 ஆம் ஆண்டில் அவருக்கு சிறந்த பாடகர் விருதை வழங்கியது, ஒரு வருடம் கழித்து, 1995 இல் விதுஷி என்ற பட்டத்தையும் பெற்றார்.

2010 ஆம் ஆண்டு குடியரசு தினத்தன்று   இந்தியாவின் நான்காவது மிக உயரிய  விருதான பத்மஸ்ரீ  விருதுக்கான  பட்டியலில் இந்திய அரசு அவரைச் சேர்த்திருந்தது.

மேற்கோள்கள் 

கருநாடக இசைப் பாடகர்கள்
வாழும் நபர்கள்
பத்மசிறீ விருது பெற்ற கலைத் துறையினர்
சாப்லா சாலிக்

சாப்லா சாலிக் (Shapla Salique) பர்சானா சாலிக் என்றும் அழைக்கப்படும் இவர் வங்காளதேசத்தில் பிறந்த பிரித்தன் பாடகரும் மற்றும் பாடலாசிரியரும ஆவார். மேலும் இவர் ஆர்மோனியக் கலைஞரும் ஆவார்.

ஆரம்ப கால வாழ்க்கை 
சாலிக் வங்காளதேசத்தில் பிறந்து, சில்ஹெட் மாவட்டத்தின் உஸ்மானி நகரின் தாஜ்பூரில் வளர்ந்தார். அங்கு இவர் அடிக்கடி தனது தந்தை, மாமா மற்றும் தாத்தா பாட்டி ஆகியோர் இசை நிகழ்ச்சிகளில் கலந்துகொள்வதைப் பார்ப்பார். அவர்கள் சில்ஹெட் பிராந்தியத்தில் புகழ்பெற்ற நாட்டுப்புற பாடகர்கள் ஆவர். இவரது தாத்தா அஸ்ஃபர் அலி இசையில் மிகுந்த ஆர்வம் கொண்டிருந்தார். சாலிக்கின் இசை ஆர்வத்தை குடும்பத்தினருக்குத் தெரிவித்தார். இவரின் சகோதரர் உச்சால் ஒரு கைம்முரசு இணைக் கலைஞராவார் .

1970 பிப்ரவரியில், சாலிக்கின் தந்தை அப்துஸ் சாலிக் (பிறப்பு 1952) ஐக்கிய இராச்சியத்திற்கு வந்தார்.  1981ஆம் ஆண்டில், இவரது ஐந்து வயதில், சாலிக்கும் தாயார் ஹஸ்னா சாலிக் மற்றும் இரண்டு சகோதரர்களான உச்சால் (பிறப்பு 1973) மற்றும் சோச்சால் (பிறப்பு 1978) ஆகியோருடன் இவரது தந்தையுடன் சேர ஐக்கிய இராச்சியத்திற்கு வந்தனர். இவர்கள் லண்டனின் ஈஸ்ட் எண்டில் குடியேறினர். அங்கு சாலிக் வளர்ந்தார். இவரது தந்தை முதலில் பணியாளராக பணிபுரிந்தார். பின்னர் ஒரு உணவகத்தை நடத்துவதற்கு முன்பு ஒரு தையல் கடையை திறந்தார்.

சாலிக் ரெய்னின் அறக்கட்டளை பள்ளியில் பயின்றார். இசை, ஆங்கிலம் மற்றும் கலை ஆகிய மூன்று ஏ-நிலைகளைக் கொண்டிருந்தார் . இசையில் பட்டம் பெற லீட்ஸ் பல்கலைக்கழகத்தில் சேர்ந்து , இவரது பாடல் வாழ்க்கையில் கவனம் செலுத்தினார்.

தொழில் 
மூன்று வயதிலிருந்தே, சாலிக் இசை நிகழ்ச்சிகளை நடத்தி வருகிறார்.  லண்டனின் ஷாட்வெல்லில் 1979ஆம் ஆண்டில் இவரது தந்தையால் நிறுவப்பட்ட  முதல் பிரிட்டிசு வங்காளதேச இசைக் குழுவான திசாரி சில்பி கோஸ்தி   என்பதில் 1985ஆம் ஆண்டு முதல் முதன்மை பாடகரானர்.

இந்த குழு சில்ஹெட்டி நாட்டுப்புற பாடல்கள் மற்றும் காஜி நஸ்ருல் இஸ்லாத்தின் படைப்புகளில் நிபுணத்துவம் பெற்றது. பல இசைத் தொகுப்புகள் மற்றும் தொலைக்காட்சி நிகழ்ச்சிகளில் சாலிக் திசாரியை முன்னிலைப் படுத்தினார். அத்துடன் இங்கிலாந்து மற்றும் வெளிநாடுகளில் 1980கள் மற்றும் 1990களில்    சேவ் தி சில்ட்ரன் என்ற அமைப்பிற்கு உதவுவதற்காக ராயல் ஆல்பர்ட் ஹாலில் ராயல்டிக்கு முன்னால் நிகழ்சியினை நிகழ்த்தினார்.

1996ஆம் ஆண்டில், சாலிக்கின் முதல் பிரதான பெங்காலி பாடல் "ஜியோலா" இங்கிலாந்தில் டி.ஜே.யின் ஜர்னிஸ் என்ற நிறுவனத்துடன் வெளியிடப்பட்டது. "ஜியோலா" என்ற பாடல் தொகுப்பை தனது  ஜட்ஸ் ஜூல்ஸ் என்ற  பெயரில் டான்ஸ் வார்ஸ் தொகுப்பிற்காக மறு ஆக்கம் செய்தார்.  அதைத் தொடர்ந்து இரண்டு தனி தொகுப்புகள்; 1997ஆம் ஆண்டில் சியோனோ நா சியோனா, ஒரு பாரம்பரிய நாட்டுப்புற சார்ந்த பெங்காலி தொகுப்பு, மற்றும் 2002ஆம் ஆண்டில், இந்தி பாப் தொகுப்பான லாய் லாய், பாப்பி லஹிரி தயாரித்து இயற்றினார்.

கிழக்கு மற்றும் மேற்கு இரண்டிலிருந்தும் இசையால் சாலிக் செல்வாக்கு செலுத்தியுள்ளார். இவர் உலகளாவிய பிரதான இசை மற்றும் கவிதைகளையும் கதைகளையும் தனது வங்காளதேசத்தின் பாரம்பரியத்திலிருந்து இணைத்துள்ளார். இவர் தனித்துவமான ஆத்மார்த்தமான குரல் மற்றும் சக்திவாய்ந்த குரல்களால் அறியப்படுகிறார். இவரது இசை ஏற்பாடு ஜாஸ், பாப், ஃபங்க் மற்றும் ஆன்மாவுடன் இணைந்து பெங்காலி நாட்டு மக்களின் இணைவு ஆகும்.

குறிப்புகள்

வெளி இணைப்புகள் 

வாழும் நபர்கள்
1975 பிறப்புகள்
வழக்கு மூலம்

வழக்கு மூலம் (Cause of action) அனைத்து வழக்குகளுக்கும் அது உரிமை சார்ந்ததாயினும் அல்லது குற்றம் சார்ந்ததாயினும் அதை நீதிமன்றங்கள் ஏற்று நடத்த இன்றியமையாத ஒன்றாகும். வழக்கு மூலம் என்றால் சட்டத்தில் வழக்கொன்றை பதிவு செய்வதற்கான காரணக் காரியம் அல்லது காரியங்களாகும். ஒரு வழக்கு மூலம் எனப்படுவது ஒரு தனிநபருக்கு அல்லது அமைப்புக்கு மற்றவருக்கு எதிராக சட்டப்படி பரிகாரம் காண்பதற்கு உரிமை அளிக்கும் அந்த சங்கதிகள் அல்லது சட்ட தேற்றத்தின் ஒரு கணம் ஆகும். ஆங்கிலத்தில் நடவடிக்கைக்கான காரணக்காரியம் எனப் பொருள்படும் சொல்லாடலான Cause of Action என்பதின் தமிழாக்கம் ஆகும். வழக்கு மூலம் என்னும் சொல்லாடல். இந்த சொல்லாடலானது உரிமைசார்ந்து செயல்படுமுறையின் தொகுள், 1908 (CPC,1908 - இந்திய சட்டம்) -இல் பல்வேறு இடங்களில் பயன்படுத்தப்பட்டுள்ளது.

ஆள்வரை, வரம்புகை மற்றும் வழக்கு நிராகரிப்பு ஆகிய மூன்றையும் தீர்மானிப்பதற்கான முக்கிய காரணி ஆகும் வழக்கு மூலம்.

மேற்கோள்கள்

நீதித்துறைகள்
லவ் மாக்டேல்

(இ)லவ் மாக்டேல்  ஒரு 2020 ஆண்டு வெளிவந்த காதல் திரைப்படம். இதன் கதையை எழுதி மற்றும் இயக்கியவர் புது இயக்குநர் கிருஷ்ணா ஆவார். மேலும், இவருடன் சேர்ந்து இக்கதையின் முதன்மை நடிகையான மிலானா நாகராஜ் இப்படத்தை உருவாக்கினர். இப்படம்  31 சனவரி 2020 அன்று வெளியானது.

இத்திரைப்படத்திற்கு பெரிதாக எவ்வித விளம்பரங்கள் செய்யாதப்போதிலும், இது மாபெரும் வெற்றி அடைந்தது.

ஆதி (கிருஷ்ணா) ஒரு நடுத்தர மென்பொருள் ஊழியர். உடிபியை நோக்கிச் செல்லும் வழியில், உயர்நிலை கல்வி கற்று வரும் ஒரு இளம்பெண் எதிர்கொண்ட இக்கட்டுகளிலிருந்து மீட்டுச் செல்கிறார். செல்லும்போக்கில் ஆதி தனது பள்ளிபருவதில், கல்லூரியில், பணியாற்றிய இடத்தில் ஏற்பட்ட காதல் கதைகளை விவரிக்கிரார்.

அஃது, கதை மிக உருக்கமான மனதை வருடும் முடிவைக்கொண்டு முடித்துள்ளனர்.

முகப்பு ஊடகம் 
இந்த படம் OTT இயங்குதளமான அமேசான் பிரைமில் 08 மார்ச் 2020 அன்று காணப்பெறக் கிடைத்தது. 

இந்தியக் கன்னடத் திரைப்படங்கள்
2020 கன்னடத் திரைப்படங்கள்
லான்சுபோர்டைட்டு

லான்சுபோர்டைட்டு (Lansfordite) என்பது MgCO3·5H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய மக்னீசியம் கார்பனேட்டு கனிமம் என்று இது வகைப்படுத்தப்படுகிறது. 1888 ஆம் ஆண்டு அமெரிக்க மாநிலமான பென்சில்வேனியாவின் லான்சுபோர்டு மாகாணத்தில் இருக்கும் நிலக்கரி சுரங்கத்தில் முதன் முதலாக இக்கனிமம் கண்டறியப்பட்டது.  

பன்னாட்டு கனிமவியல் சங்கம் லான்சுபோர்டைட்டு கனிமத்தை Lfd என்ற குறியீட்டால் அடையாளப்படுத்துகிறது. 

லான்சுபோர்டைட்டு பொதுவாக நிறமற்றும் அல்லது வெள்ளை நிறங்கொண்ட பட்டகமாகவும், விழுதுப்பாறைப் பொதியாகவும் தோன்றுகிறது. மென்மையான கனிமமான இதன் மோவின் கடினத்தன்மை 2.5 எனவும் ஒப்படர்த்தி 1.7 எனவும் மதிப்பிடப்பட்டுள்ளது. கனிமத்தின் ஒளிவிலகல் குறியீட்டு எண் 1.46 முதல் 1.52 ஆக உள்ளது. P21/c என்ற இடக்குழுவில் ஒற்றைச்சரிவச்சு படிக அமைப்பில் லான்சுபோர்டைட்டு படிகமாகிறது.

மேற்கோள்கள் 

Mindat with locations
Webmineral
Euromineral

மக்னீசியக் கனிமங்கள்
கார்பனேட்டு கனிமங்கள்
ஒற்றைச்சரிவச்சுக் கனிமங்கள்
2020 தாய்லாந்தில் கொரோனாவைரசுத் தொற்று

2020 தாய்லாந்தில் கொரோனாவைரசுத் தொற்று (2020 coronavirus pandemic in Thailand) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். தாய்லாந்தில் 13 சனவரி 2020 அன்று முதல் பரவத் தொடங்கியது. 27 ஏப்ரல், 2020 நிலவரப்படி 2,931 பேருக்கு கொரோனாவைரசுத் தொற்று உறுதி செய்யப்பட்டுள்ளது.

காலவரிசை

சனவரி 
13 சனவரி 2020 அன்று சுகாதாரத்துறை அமைச்சகம் முதல் கொரோனாவைரசுத் தொற்று உறுதி செய்யப்பட்டது. இவர் ஊகானில் வாழும் 61 வயதுடைய பெண் ஆவார்.

17 சனவரி 17 அன்று மேலும் ஒருவருக்கு கொரோனாவைரசுத் தொற்று உறுதி செய்யப்பட்டது. இவரும் ஊகானில் வாழும் 74 வயதுடைய பெண் ஆவார். இது தாய்லாந்தில் இரண்டாக கொரோனாவைரசுத் தொற்று பதிவு செய்யப்பட்டது.

22 சனவரி 2020 அன்று  மேலும் ஒருவருக்கு கொரோனாவைரசுத் தொற்று உறுதி செய்யப்பட்டது. இது மூன்றாவது இவர் 68 வயதான சீனா நாட்டை சேர்ந்த சுற்றுலா வந்தவர். நான்காவது வழக்கு தாய்லாந்து நாட்டு குடிமகனுக்கு முதல் கொரோனாவைரசுத் தொற்றாக உறுதி செய்யப்பட்டது 73 வயதான பெண் ஆவர்.

பேங்காக் தடை உத்தரவு 

21 மார்ச் 2020 அன்று பேங்காக் நகர அதிகாரிகள் கூட்டங்கள் நடத்துவது மற்றும் பொது நிகழ்ச்சிகளுக்கு தடை உத்தரவு அறிவித்தனர். 22 மார்ச் 2020 முதல் 12 ஏப்ரல் 2020 வரை 22 நாட்கள் தொற்று நோய்கள் சட்டம் BE 2558 (2015) பிரிவு 35 இன் கீழ் நிறுவனங்களை மூடுவதற்கான தீர்மானத்தை நிறைவேற்றியது. வணிக சந்தைகள், மருந்தகங்கள் மற்றும் உணவகங்கள் மட்டுமே திறந்திருக்க அனுமதிக்கப்பட்டனர்.

பாதிப்புகள்

பொருளாதாரம் 
பாங்காக் ஏர்வேஸ் நிறுவனம் அதிகாரிகளின் ஊதியத்தை குறைத்தார்கள், மேலும் விமானசேவைகளின் எண்ணிக்கையும் குறைக்கப்பட்டது.

கல்விநிலையங்கள்  
29 பிப்ரவரி 2020 அன்று 38வது தாய்லாந்து தேசிய புத்தகக் கண்காட்சி மற்றும் 18 வது பேங்காக் சர்வதேச புத்தகக் கண்காட்சி ஆகியவை ரத்து செய்யப்பட்டது.

கல்லுரிகள் மற்றும் பள்ளிகூடங்களுக்கு விடுப்பு அறிவிக்கப்பட்டது.

விளையாட்டுகள் 
அனைத்து விதமான விளையாட்டுகளும் மாற்று தேதிக்கு அல்லது இரத்து செய்யப்பட்டது.

புள்ளிவிவரம்

மேற்கோள்கள்

வெளி இணைப்புகள் 
 รายงาน COVID-19 ประจำ Digital (கணினி அரசு மேம்பாட்டு நிறுவனம்) - தாய்லாந்தில் COVID-19 நோயாளிகளின் விவரங்கள் 
 19 สถานการณ์ โค 19 -19 (நோய் கட்டுப்பாட்டுத் துறை)  - தாய்லாந்தில் கோவிட்-19 நோயாளிகளின் வரைபடம் மாகாணம் மற்றும் நோயாளிகளின் தொடர்பு வலையமைப்பு 
 கொரோனமாப்பர்  - வைரஸ் பரவலின் வரைபடம்

நாடு வாரியாக 2019–20 கொரோனாவைரசுத் தொற்று
தாய்லாந்து
2020 நிகழ்வுகள்
சனம் மார்வி

சனம் Marvi (Sanam Marvi) (பிறப்பு : 1986 ஏப்ரல் 17)  இவர் ஓர் பாக்கித்தான் நாட்டுப்புற மற்றும் சூபி பாடகர் ஆவார். இவர் சிந்தி, பஞ்சாபி மற்றும் பலோச்சி ஆகிய மொழிகளில் பாடுகிறார்.

ஆரம்பகால வாழ்க்கை மற்றும் தொழில் 
சனம் மார்வியின் குழந்தைப் பருவத்தில் கஷ்டங்களும் வறுமையும் நிறைந்திருந்தது. மார்வி தனது 7 வயதில் இசை பயிற்சி பெறத் தொடங்கினார். இவர் ஒரு சிந்தி குடும்பத்தைச் சேர்ந்தவர். இவரது தந்தை, பக்கீர் கான் முகம்மது ஒரு சிந்தி நாட்டுப்புற இசைக்கலைஞர் / ஆர்மோனியம் வாசிப்பாளராகவும் இருந்தார். இரண்டு ஆண்டுகள், இவர் தனது தந்தையிடம் ஆரம்ப பாரம்பரிய இசை பயிற்சியினை மேற்கொண்டார். பின்னர்  சிந்து மாகாணத்திலிருந்த குவாலியர் கரானா பாரம்பரியத்தின் உஸ்தாத் பத்தா அலி கான் என்பவரிடம் பாரம்பரிய பாடல்கள் மற்றும் இராகங்களைக் கற்றுக்கொண்டார். நாட்டுப்புற பாடகி அபிதா பர்வீனிடமிருந்தும் நிறைய கற்றுக்கொண்டேன் என்று இவர் கூறுகிறார். இவர் 2004 மற்றும் 2005 ஆம் ஆண்டுகளில் ரஃபி பியர் அரங்குகளில் தனது இசை நிகழ்ச்சிகளை நிகழ்த்தியுள்ளார்

சனம் மார்வி, 2009ஆம் ஆண்டில், யூசுப் சலாவுதீன் தொகுத்து வழங்கிய பாக்கித்தான் தொலைக்காட்சி நிறுவனத்தில் விர்சா ஹெரிடேஜ்''' என்ற இசை நிகழ்ச்சியில் அறிமுகமானார். பாக்கித்தானிய பொழுதுபோக்கு துறையில் தனக்கு ஒரு பெரிய வெற்றியைக் கொடுத்ததற்காக யூசுப் சலாவுதீனை 'தனக்கு ஒரு தந்தை போன்றவர்' என அன்போடு அழைக்கிறார். பின்னர் சனம் மார்வி பாக்கித்தானின் கோக் அரங்கத்தில் பாக்கித்தானிய தொலைக்காட்சித் தொடரில் நேரடி இசை நிகழ்ச்சிகளைக் நிகழ்த்திக் காட்டினார்.

மார்வி உலகம் முழுவதும் சூபி இசை நிகழ்ச்சிகளை நடத்துகிறார். சூபி, கசல் மற்றும் நாட்டுப்புற வகைகளில் மிகச் சிறந்த கலைஞர்களில் மூன்று பேரில் ஒருவராக இவர் கருதப்படுகிறார். மற்ற இருவர் அபிதா பர்வீன் மற்றும் தினா சானி. 1981 ஆம் ஆண்டு திரைப்படமான உம்ராவ் ஜான் புகழ் பிரபல திரைப்பட தயாரிப்பாளர் முசாபர் அலி ஏற்பாடு செய்த ஜஹான்-இ-குஸ்ராவ் என்ற  சூஃபி இசை விழாவில் இவர் 2010ஆம் ஆண்டின்  என்ற இந்திய மண்ணில் ஒரு தனி நிகழ்ச்சியில் அறிமுகமானார். 2011 பிப்ரவரியில், இந்தியாவின் ஐதராபாத்தின் சௌமகல்லா அரண்மனையில் நடந்த டைம்ஸ் ஆப் இந்தியாவின் அமன் கி ஆஷா நிகழ்ச்சியில் இந்திய பின்னணிப் பாடகி ரேகா பரத்வாஜுடன் இணைந்து நிகழ்ச்சியினை நிகழ்த்தினார்.

 நிகழ்ச்சிகள் 
மார்வி தனது நேரடி இசை நிகழ்ச்சியை 2012ஆம் ஆண்டில் லண்டன், பாரிஸ், நியூயார்க் ஆகிய வெளிநாடுகளில் நடைபெற்ற இசை நிகழ்ச்சிகளுடன் அறிமுகப்படுத்தினார். ஹதிகா கியானி மற்றும் அலி ஜாபருடன் இணைந்து பாடினார் . ஏ-பிளஸ் என்டர்டெயின்மென்ட்டின் பியா பெடார்டி மற்றும் உருது 1 இன் பச்சே பராயே பரோக் ஆகியோருக்காக இவர் ஓஎஸ்டி பாடினார்.

சூபி கவிஞர்களால் எழுதப்பட்ட வரிகள் பொதுமக்களிடையே உலகளாவிய மற்றும் காலமற்ற முறையீட்டைக் கொண்டுள்ளன என்றும் அந்த வார்த்தைகளில் மக்கள் ஆறுதல் காண்கிறார்கள் என்றும் சனம் மார்வி கருதுகிறார். சமீபத்தில், இவர் நாட்டுப்புற வகையின் பாரம்பரியத்தை முன்னெடுத்து, கோக் அரங்கத்தின் மேடையில் இருந்து 'ஹைரான் ஹுவா' என்ற பாடலை பாடினார்.

தனிப்பட்ட வாழ்க்கை 
சனம் மார்வி ஹமீத் அலிகான் என்பவரை மணந்தார். இவர்களுக்கு மூன்று குழந்தைகள் உள்ளனர். இவரது முதல் கணவர் அப்தாப் அகமது கல்ஹோரோ என்றும் அழைக்கப்படும் அப்தாப் அகமது பரேரோ 2009இல் கராச்சியில் கொலை செய்யப்பட்டார். இவர்கள் 2006இல் திருமணம் செய்து கொண்டனர். ஆனால் அவர் இறப்பதற்கு இரண்டு வருடங்களுக்கு முன்னர் பிரிந்துவிட்டனர். மார்வி அப்தாபின் இரண்டாவது மனைவியாவார்.

மேற்கோள்கள் 

1986 பிறப்புகள்
வாழும் நபர்கள்
தானமளித்தல்

தானம் (தேவநாகரி: दान) என்ற சொல் சமசுகிருதம் மற்றும் பாளி மொழி சொல்லாகும். இது தமிழ் மொழியில் 'ஈகை' எனும் சொல்லால் குறிப்பிடப்படுறது. இந்திய தத்துவங்களில் தர்மம் செய்தல் எனப்படுகிறது.

'தான்' என்ற வார்த்தை மருவி 'தானம்' என்ற உச்சரிப்பாக மாறியது.

இந்து சமயம், பௌத்தம், சைனம் மற்றும்  சீக்கிய மதங்களில் தானம் செய்வது ஒரு அடிப்படை ஒழுக்கமாக பயிற்றுவிக்கப்படுகிறது.

இது துன்பத்தில் இருக்கும் ஒரு நபருக்கோ தேவையுள்ள ஒரு நபருக்கோ கொடையாக கொடுப்பதை குறிக்கிறது.

ஒருவன் சமுதாயத்தில் பலருக்கும்  செய்யும்  கொடை  மற்றும் சமுதாய மேம்பாடுக்கான செயலை குறிக்கிறது.

வரலாற்று பதிவுகளின்  படி,வேத காலம் தொட்டு தானம் என்பது இந்திய மரபுகளில் ஒரு பழங்கால நடைமுறை ஆகும்.

இலக்கியம்
பண்டைய தமிழ் நூலான திருக்குறளில்,அதிகாரம் 22 ஒப்புரவறிதல், மற்றும் அதிகாரம் 23 ஈகை என்ற இரு அதிகாரத்திலும் தானம் பற்றிக் குறிப்பிடப்படுகிறது.

இந்து மதம்
தானம் (சமசுகிருதம்: दान) என்பது பெரும்பாலும் நன்கொடை மற்றும் தொண்டு செய்வதை குறிக்கிறது.

இந்துக்களின் மத சடங்களின் போதும் திருவிழாக்கள், பண்டிகைகள் மற்றும் பல்வேறு சூழல்களிலும் தானம் செய்வதை  பழக்கமாக கொண்டுள்ளனர்.

பெளத்தம்

சமண மதம்

சீக்கியம்

மேலும் படிக்க

வெளி இணைப்புகள்

குறிப்புகள்

இந்து மெய்யியல் கருத்துருக்கள்
தாதி ஜானகி

இந்தியாவின் இராஜஸ்தான் மாநிலத்தில் உள்ள அபு மலையில் உள்ள பிரம்மகுமாரிகள் உலக ஆன்மீகத் தலைவரான இராஜ யோகினி தாதி ஜானகி, 1916-ஆன்டில் பிறந்த இவர் பிரம்ம குமாரிகள் அமைப்பின் பன்னாட்டுத் தலைவராக 2007-ஆம் ஆண்டு முதல் 27 மார்ச் 2020 வரை பதவி வகித்தார். வயது மூப்பு காரணமாக தமது  104-வது வயதில் 27 மார்ச் 2020 அன்று மறைந்தார்.

வரலாறு
1916-ஆம் ஆண்டில் தற்போதைய பாகிஸ்தான் நாட்டின் சிந்து மாகாணத்தின் பிறந்த ஜானகி தமது 21-ஆம் அகவையில், 1937-இல் பிரம்ம குமாரிகள் அமைப்பில் இணைந்தார். 1970-ஆம்  ஆண்டில் இலண்டன் சென்று மேற்கத்திய நாடுகளில் இந்தியத் தத்துவம் மற்றும் இராஜ யோக தியானத்தை பரப்பி, 140 நாடுகளில் பிரம்ம குமாரிகள் அமைப்பின் கிளைகளை நிறுவியுள்ளார். தூய்மை மற்றும் பொது சுகாதாரத்தில் சிறப்பாக பங்காற்றியதற்காக, தூய்மை இந்தியா இயக்கத்தின் தூதுவராக இவரை இந்திய அரசு நியமித்தது.

மேற்கோள்கள்

வெளி இணைப்புகள்
 Rajyogini Dadi Janaki 
 Dadi Janaki Life History
இந்து சமயப் பெரியார்கள்
1916 பிறப்புகள்
2020 இறப்புகள்